	
	
	





ФАКУЛТЕТ ОРГАНИЗАЦИОНИХ НАУКА
УНИВЕРЗИТЕТ У БЕОГРАДУ
Јове Илића 154, 11000 Београд



ИЗБОРНОМ ВЕЋУ
ФАКУЛТЕТА ОРГАНИЗАЦИОНИХ НАУКА
УНИВЕРЗИТЕТА У БЕОГРАДУ



ПРЕДМЕТ: 	Извештај по расписаном конкурсу за избор једног наставника у 
звање редовног професора, за ужу научну област Финансијски менаџмент, рачуноводство и ревизија 

На основу одлуке Изборног већа Факултета организационих наука (у даљем тексту ФОН) 05-02 бр. 4/34-1 од 28.05.2026. године, именовани смо за чланове Комисије за припрему реферата о пријављеним кандидатима по конкурсу за избор једног наставника у звање редовног професора за ужу научну област Финансијски менаџмент, рачуноводство и ревизија, у следећем саставу:
1. др Весна Богојевић Арсић, редовни професор, Универзитет у Београду – Факултет организационих наука, ужа научна област Финансијски менаџмент, рачуноводство и ревизија – председник;
2. др Снежана Кнежевић, редовни професор, Универзитет у Београду – Факултет организационих наука, ужа научна област Финансијски менаџмент, рачуноводство и ревизија – члан;
3. др Александар Живковић, редовни професор у пензији, Универзитет у Београду – Економски факултет, ужа научна област Економска политика и развој – члан.

На основу увида у достављени конкурсни материјал и анализе истог, Изборном већу Факултета организационих наука подносимо следећи:

И З В Е Ш Т А Ј


Конкурс за избор једног наставника у звање редовног професора, на неодређено време, са пуним радним временом, за ужу научну област Финансијски менаџмент, рачуноводство и ревизија, објављен је у листу Националне службе за запошљавање “Послови”, број 1201, Београд, од 17.6.2026. године, са роком за пријављивање у трајању од 15 дана. 

У предвиђеном року пријавио се један кандидат:
· др Тијана Обрадовић, ванредни професор Факултета организационих наука, Универзитета у Београду.


I. ПОДАЦИ О КАНДИДАТУ

1. ОСНОВНИ БИОГРАФСКИ ПОДАЦИ

Тијана Обрадовић (девојачко презиме Андрић) је рођена 1975. године у Београду. Запослена је на Факултету организационих наука Универзитета у Београду у звању/на радном месту ванредног професора  за ужу научну област Финансијски менаџмент, рачуноводство и ревизија.


2. СТРУЧНА БИОГРАФИЈА, ДИПЛОМЕ И ЗВАЊА

Образовање

Основну школу (носилац Вукове дипломе) и Гимназију је завршила у Чачку (природно-математички смер) са одличним успехом. 

Факултет организационих наука Универзитета у Београду (смер Менаџмент) завршила је 2004. године са просечном оценом 9,81 и оценом 10 на дипломском раду на тему: „Процена предузећа – основ формулисања пословне стратегије“. 

На истоименом Факултету је уписала докторске студије и положила све испите са просечном оценом 10. Приступни рад је одбранила 2013. године, а докторску дисертацију под називом ″Концепт управљања пословањем заснован на индикаторима финансијских перформанси″ је одбранила у јулу 2014. године, под менторством проф. др Невенке Жаркић Јоксимовић.

Докторска дисертација:
· Назив установе: Факултет организационих наука,
· Место и датум одбране: Београд, 09.07.2014.
· Наслов дисертације: Концепт управљања пословањем заснован на индикаторима финансијских перформанси,
· Ментор: проф. др Невенка Жаркић Јоксимовић,
· Ужа научна област: Финансијски менаџмент, рачуноводство и ревизија

Додатна усавршавања, награде и признања

Тијана Обрадовић је завршила Главни програм Београдске отворене школе током школске 2001/2002. године, као и Летњу школу економске политике Г17 Института 2001. године. Похађала je програм International Management Teachers Academy – IMTA 2006, Faculty Development Program, Блед, Словенија и поседује сертификат из области Финансија, издат од стране Central and East European Management Association (CEEMAN) 2006. године. Завршила је обуку за коришћење посебних метода наставе „Case Method Teaching ECCH: Bringing the real world into your classroom“ 2007. године. Стекла је Европску лиценцу пословних компетенција EBC*L – Тренинг тренера, ниво А, 2007. године. Члан је у следећим професионалним организацијама: Central and East European Management Association - Alumni Association, International Management Teachers Academy - Alumni Association, Belgrade Open School - Alumni Association, IPMA (International Project Management Association) Србија.

Добитник је бројних награда и признања: била је стипендиста Фонда Краљевског Дома Карађорђевића, као и стипендиста  Факултета организационих наука, 2002. године. Током 2001. године је била добитник Стипендије Владе Краљевине Норвешке у оквиру програма “За генерацију која обећава” и била проглашена за студента Факултета организационих наука за четврту годину студија. Говори течно енглески језик и поседује пасивно знање француског језика.


Радно и наставно искуство

У октобру 2004. године запослила се на Факултету организационих наука у Београду у звању асистента-приправника за ужу научну област Финансијски менаџмент. Током рада на факултету посветила се научноистраживачком раду и развоју научне области за коју је бирана у звање, као и личном усавршавању на пољу унапређења педагошког рада. Изводила је наставу у виду предавања и вежби на бројним предметима основних, мастер и докторских академских студија. Објавила је велики број радова у часописима, на међународним и домаћим конференцијама.


Од почетка рада на Факултету организационих наука изводила је вежбе на предмету Финансијски менаџмент и рачуноводство на другој години основних студија, Управљачко рачуноводство на трећој години, и Анализа пословања и вредновање предузећа и Анализа финансијских извештаја на четвртој години студија. На академским мастер студијама је била ангажована на предметима Менаџерско рачуноводство и Анализа финансијских извештаја. 2013. године је бирана у звање асистента за ужу научну област Финансијски менаџмент, на истом факултету. 

У звање доцента на Факултету организационих наука је изабрана 2015. године, те поред вежби изводи и предавања на предметима Финансијски менаџмент на другој и Управљачко рачуноводство на трећој години основних студија. Такође изводи наставу и на изборним предметима Анализа финансијских извештаја, Анализа финансијских извештаја и вредновање предузећа на четвртој години студија. На мастер нивоу студија изводи наставу на предметима Анализа финансијских извештаја, Евалуација финансијских перформанси, Менаџерске финансије, Симулациони модели у финансијама, Управљачка контрола и анализа трошкова, Финансијска контрола пословања и Бихевиоралне финансије. На докторским студијама Факултета организационих наука била је ангажована на предметима Стратегијски финансијски менаџмент, Финансијски менаџмент - одабрана поглавља и Теорија вредновања средстава на студијском програму Менаџмент.

У звање ванредног професора на Факултету организационих наука Универзитета у Београду изабрана је у јануару 2022. године. Од тада изводи предавања и вежбе на предметима Управљачко рачуноводство на трећој години основних студија, као и на предметима Евалуација финансијских перформанси, Управљачка контрола и анализа трошкова, Финансијска контрола пословања и Бихевиоралне финансије на мастер нивоу студија.

Коаутор је уџбеника Жаркић-Јоксимовић Н., Барјактаровић Ракочевић С., Обрадовић Т., Управљачко рачуноводство: анализа, планирање, одлучивање, контрола, Факултет организационих наука, Београд, 435 страна, ISBN 978-86-7680-330-9, 2016, COBISS.SR-ID 226073612, 2016, уџбеник. Уџбеник „Управљачко рачуноводство: анализа, планирање, одлучивање, контрола“ се користи као обавезна литература на предмету Управљачко рачуноводство, на трећој години студијске групе Менаџмент, као и на предметима Управљачка контрола и анализа трошкова и Финансијска контрола пословања, на мастер студијама.

Коаутор је на уџбенику Милосављевић, М., Обрадовић, Т., Дмитровић, В., Ракић, Н., Барјактаровић Ракочевић, С (2022). Евалуација финансијских перформанси. Београд: Факултет организационих наука, ISBN: 978-86-7680-408-5. Уџбеник Евалуација финансијских перформанси се користи као наставни материјал на истоименом предмету на мастер нивоу студија.

Коаутор је на два поглавља у практикуму Финансијски менаџмент, контрола и менаџерско рачуноводство (Обрадовић Т., Обрадовић В., Управљачка контрола и анализа трошкова, поглавље у „Финансијски менаџмент, контрола и менаџерско рачуноводство“, редактор Бенковић С., Факултет организационих наука, Београд, стр. 156 - 174, ISBN 978-86-7680-350-7, COBISS.SR 515668890, 2018. и Обрадовић Т., Милосављевић М., Евалуација финансијских перформанси, поглавље у „Финансијски менаџмент, контрола и менаџерско рачуноводство“, редактор Бенковић С., Факултет организационих наука, Београд, стр. 136 – 155, ISBN: 978-86-7680-350-7, COBISS.SR 515667098, 2018.) који се користи као материјал за припрему пријемног испита на студијском програму Финансијски менаџмент, контрола и менаџерско рачуноводство на мастер академским студијама на Факултету организационих наука.


Досадашњи избори у звања:

· У октобру 2004. године изабрана у звање асистента-приправника за ужу научну област Финансијски менаџмент на Факултету организационих наука Универзитета у Београду.
· У јуну 2008. године је изабрана други пут у звање асистента-приправника за ужу научну област Финансијски менаџмент на Факултету организационих наука Универзитета у Београду.
· У јуну 2013. године је изабрана у звање асистента за ужу научну област Финансијски менаџмент на Факултету организационих наука Универзитета у Београду.
· У марту 2015. године је изабрана у звање доцента за ужу научну област Финансијски менаџмент, рачуноводство и ревизија на Факултету организационих наука Универзитета у Београду.
· У јануару 2022. године је изабрана у звање ванредног професора за ужу научну област Финансијски менаџмент, рачуноводство и ревизија на Факултету организационих наука Универзитета у Београду.


Искуство у педагошком раду са студентима

Др Тијана Обрадовић је на Факултету организационих наука ангажована на више обавезних и изборних предмета на свим нивоима студија у оквиру области финансијски менаџмент, рачуноводство и ревизија, за коју је изабрана у звање ванредног професора.

Током досадашњег рада, на основним академским студијама била је ангажована на предметима Управљачко рачуноводство, Финансијски менаџмент, Рачуноводство, Анализа пословања и вредновање предузећа, Симулациони модели у финансијама. 

На мастер академским студијама је била ангажована на предметима Менаџерско рачуноводство, Менаџерско рачуноводство у јавном сектору, Анализа финансијских извештаја, Евалуација пословних перформанси и вредновање предузећа, Евалуација финансијских перформанси, Управљачка контрола и анализа трошкова, Финансијска контрола пословања и Бихевиоралне финансије

На докторским студијама Факултета организационих наука била је ангажована на предметима Стратегијски финансијски менаџмент, Финансијски менаџмент - одабрана поглавља и Теорија вредновања средстава. 

Области научно-истраживачког рада и интересовања др Тијане Обрадовић су управљачко рачуноводство, анализа финансијских перформанси, финансирање пројеката и бихевиоралне финансије. 

Тијана Обрадовић има 22 године наставног искуства као сарадник и наставник на Факултету организационих наука Универзитета у Београду.


Оцена педагошког рада 

На свим досадашњим анонимним вредновањима педагошког рада наставника које су спровођене на Факултету организационих наука (основне академске студије, мастер академске студије) у протеклом изборном периоду, оцењена је високим оценама од стране студената. На основним студијама, просечна оцена за 2017/2018. годину је 4,77, за 2018/2019. годину је 4,55 и за 2019/2020. годину је 4,5, за школску 2022/2023. годину укупна просечна оцена износила је 4,85, а за школску 2023/2024. годину 4,82. Анкета за школску 2024/25. није рађена, а за 2025/26.  није доступна. На мастер академским студијама, просечна оцена за све предмете у 2020/2021. години, у којој је вршена евалуација у електронском облику, износи 4,83, од максималних 5.


Научне рецензије

Тијана Обрадовић је активно радила као рецензент за међународне и домаће часописе и конференције. 

Радила као рецензент за следеће часописе:
· Management – Journal of Sustainable Business and Management Solutions in Emerging Economies
· European Project Management Journal
· часопис Банкарство. 

Такође је учествовала у активностима рецензирања радова за међународну конференцију SymOrg коју организује Факултет организационих наука.


Учешће у пројектима

Др Тијана Обрадовић је учествовала на већем броју научно-истраживачких и комерцијалних пројеката, едукативних програма, специјалистичких семинара и тренинга из области финансијског менаџмента и управљачког рачуноводства, али и других сродних дисциплина. Учествовала је у семинарима Управљање финансијама у здравству, Менаџмент у здравству, Менаџмент у фармацији и Менаџмент у образовању и на специјалистичким студијама из области финансијског рачуноводства, менаџерског рачуноводства, финансијског менаџмента, бизнис плана у организацији Факултета организационих наука.

Учествовала је на међународном научно-истраживачком пројекту “Capabilities for delivering projects in the context of societal development (CaProSoc)” који окупља више од 70 партнера из преко 50 земаља света. Од 2004. до 2009. године је била ангажована као предавач на програму преквалификације војног кадра за цивилна занимања (ПРИСМА) у сарадњи Министарства одбране Републике Србије и Министарства одбране Велике Британије. Радила је као тренер на пројекту „Унапређење капацитета локалне заједнице“, Програм “Municipal Development in South West Serbia Program, (PRO II)”, UNDP, током 2008. године. У периоду 2009-2010. године учествовала је у изради Студије изводљивости техничких мера смањења штетног утицаја буке од друмског саобраћаја на одабраним деоницама јавних путева. Током 2007. године је учествовала на пројекту Студије изводљивости за оснивање академије аудио-визуелних уметности у Београду. Била је ангажована на пројекту Привредне коморе Браничевско-пожаревачког округа „Анализа пословања предузећа браничевског и подунавског округа“ 2008. године, као и на пројекту „Развој и примена модела финансијске анализе на малим и средњим предузећима“, Пожаревац, 2005. године. 

Од 2011. године ангажована је као истраживач на пројекту основних истраживања “Истраживање савремених тенденција стратешког управљања применом специјализованих менаџмент дисциплина у функцији конкурентности српске привреде”, евиденциони број - 179081, који финансира Министарство за просвету и науку Републике Србије.

Од 2016. до 2019. године је учествовала у FINAC пројекту (ERASMUS+ пројекат FINAC: FINancial management, Accounting and Curricula development for capacity building of public administration - FINAC пројекат је финансиран од стране Европске комисије, Број пројекта: 573534-EPP-1-2016-1-RS-EPPK2-CBHE-JP (2016-2563/001-001), Извођач пројекта, Универзитет у Београду, Координатор: проф. др Слађана Бенковић, Београд, 2016-2019).

Резултати у развоју научнонаставног подмлатка:

Проф. др Тијана Обрадовић је била члан комисије за избор у звање сарадника на Факултету организационих наука, Универзитета у Београду, кандидата Неле Ракић за избор у звање асистента за ужу научну област Финансијски менаџмент, рачуноводство и ревизија, одлуком Изборног већа Факултета организационих наука 05/02 бр. 4/54 од 2.10.2025. године.

На Факултету за хотелијерство и туризам у Врњачкој бањи Универзитета у Крагујевцу била је члан комисије за избор Марка Милашиновића у звање асистента за ужу начну област Рачуноводство, ревизија и пословне финансије, одлуком Изборног већа Факултета за хотелијерство и туризам у Врњачкој Бањи, Универзитета у Крагујевцу, на седници одржаној дана 7.12.2022. године, одлуком бр. 2801.


Менторство или чланство у две комисије за израду докторске дисертације

Др Тијана Обрадовић је била члан следећих комисија за оцену и одбрану докторских дисертација:
· Монтенегро, А. (2024) Модел управљања резилијентношћу пројеката (докторска дисертација). Универзитет у Београду, Факултет организационих наука (ментор: проф. др Владимир Обрадовић). Дисертација одбрањена 9.5.2024. године.
· Стојановић, М. (2024) 5G сервиси мобилних оператора у ИТ екосистемима паметних стамбених заједница (докторска дисертација). Универзитет у Београду, Факултет организационих наука (ментор: проф. др Зорица Богдановић). Дисертација одбрањена 9.7.2024. године.

Тијана Обрадовић је члан Комисије за оцену и одбрану приступних радова (одбрањених):
· Ракић, Н. (2025). Однос менаџера и запосленог: Концептуални модел и експериментална анализа кроз призму менаџерског рачуноводства" (одлука Универзитета у Београду о прихватању теме докторске дисертација), Београд, Факултет организационих наука. Члан Комисије за израду докторске дисертације одбрањеног приступног рада. (Ментори: проф. др Слађана Барјактаровић Ракочевић и Вељко Дмитровић) (28.3.2025.)
· Деспотовић В. (2024) Модели токенизације у децентрализованим екосистемима електронског пословања заснованим на blockchain технологији, Члан Комисије за израду докторске дисертације одбрањеног приступног рада.  (Ментор: проф. др Зорица Богдановић) (8.5.2024.)


Учешће у комисији за одбрану завршних радова на академским, специјалистичким, односно мастер студијама

На академским студијама, Тијана Обрадовић је била ментор 15 пута а члан комисије 60 пута. Аналитички приказ за основне и мастер студије је дат у наредној табели:

	Ниво студија
	Менторство/
чланство
	Укупно
	Извор верификације

	ОАС
	Ментор
	1
	Студентска служба ФОН-а

	
	Члан комисије
	22
	

	МАС и САС
	Ментор
	14
	Служба за мастер, специјалистичке

	
	Члан комисије
	38
	и докторске студије ФОН-а






II ИЗБОРНИ УСЛОВИ

1. Стручно-професионални допринос

Председник или члан уређивачког одбора научних часописа или зборника радова у земљи или иностранству.

Тијана Обрадовић је чланица уређивачког одбора часописа „Ревизор“, часопис за управљање организацијама, финансије и ревизију, почев од 2024. године. ISSN (штампано издање) 1450-7005; ISSN (онлајн издање) 2620-1461 


Председник или члан организационог или научног одбора на научним скуповима националног или међународног нивоа

Проф. др Тијана Обрадовић је била члан програмског и организационог одбора 30th International Congress on Project Management „Beyond success: happiness and wellbeing in the project environment, 2026.


Председник или члан комисија за израду завршних радова на академским мастер или докторским студијама.

На мастер академским студијама била је председник комисије 14 пута, а члан комисије 38 пута. На докторским академским студијама била је члан комисије за одбрану докторске дисертације код 2 кандидата, као и члан 2 комисије за одбрану приступног рада на докторским академским студијама.


Руководилац или сарадник на домаћим и међународним научним пројектима.

Кандидат Тијана Обрадовић је учествовала на следећим пројектима: 
· Међународни научно-истраживачки пројекат “Capabilities for delivering projects in the context of societal development (CaProSoc)” који окупља више од 70 партнера из преко 50 земаља света, од 2020. године.
· ERASMUS+ пројекат FINAC: FINancial management, Accounting and Curricula development for capacity building of public administration – FINAC, финансиран од стране Европске комисије, Број пројекта: 573534-EPP-1-2016-1-RS-EPPK2-CBHE-JP (2016-2563/001-001), Универзитет у Београду, Координатор: проф. др Слађана Бенковић, од 2016. до 2019. године.
· Пројекат основних истраживања “Истраживање савремених тенденција стратешког управљања применом специјализованих менаџмент дисциплина у функцији конкурентности српске привреде”, евиденциони број - 179081, који финансира Министарство за просвету и науку Републике Србије, од 2011. године.


2. Допринос академској и широј заједници

Председник или члан органа управљања, стручног органа или комисија на факултету или универзитету у земљи или иностранству.

Др Тијана Обрадовић је била члан следећих комисија на Факултету организационих наука Универзитета у Београду:
· Члан Комисије студијских програма Менаџмент, Менаџмент и организација, Менаџмент у јавном сектору и Управљање пословањем школске 2020/2021. године. 
· Заменик члана Већа студијских програма мастер академских студија 2020/2021. године. 
· Заменика представника у Већу студијских програма основних академских студија за школску 2022/23, 2023/24, 2024/25. и 2025/26. годину


Учешће у наставним активностима ван студијских програма (перманентно образовање, курсеви у организацији професионалних удружења и институција, програми едукације наставника) или у активностима популаризације науке.

Тијана Обрадовић је имала гостујуће предавање на тему „Numbers that actually matter“ у оквиру програма Be an Investment Architect for 5 Days у организацији Estiem, марта 2026. године. 

Била је предавач на програму преквалификације вишка војног кадра PRISMA Од 2004. до 2008. године у сарадњи Министарства одбране Републике Србије и Министарства одбране Велике Британије. 

Била је тренер на пројекту „Унапређење капацитета локалне заједнице“, на програму “Municipal Development in South West Serbia Program, (PRO II)”, UNDP, током 2008. године. Почев од 2005. године учествовала у већем броју семинара, курсева, тренинга и других облика перманентног образовања као предавач.


Домаће или међународне награде и признања у развоју образовања или науке.

Тијана Обрадовић је била добитник једнократне стипендије за 100 најталентованијих студената Фонда Краљевског Дома Карађорђевића 2002. године. Такође је била добитник Стипендије Владе Краљевине Норвешке у оквиру програма “За генерацију која обећава” 2001. године. Тијана Обрадовић је била проглашена за најбољег студента Факултета организационих наука 2001. године за четврту годину студија и добитник стипендије 2002. године.


3. Сарадња са другим високошколским, научноистраживачким установама, односно установама културе или уметности у земљи и иностранству

Руковођење или учешће у међународним научним или стручним пројектима и студијама.

Тијана Обрадовић је учествовала на два међународна пројекта
· “Capabilities for delivering projects in the context of societal development (CaProSoc)” Међународни научно-истраживачки пројекат, од 2020. године.
· ERASMUS+ пројекат FINAC: FINancial management, Accounting and Curricula development for capacity building of public administration – FINAC, од 2016. до 2019. године.


Радно ангажовање у настави или комисијама на другим високошколским или научноистраживачким институцијама у земљи или иностранству, или звање гостујућег професора или истраживача.

Тијана Обрадовић је била члан комисије за избор у звање асистента за ужу научну област Рачуноводство, ревизија и пословне финансије на Универзитету у Крагујевцу – Факултету за хотелијерство и туризам у Врњачкој бањи.


Руковођење радом или чланство у органу или професионалном удружењу или организацији националног или међународног нивоа

Тијана Обрадовић је члан IMTA CEEMAN асоцијације, члан Алумни асоцијације ФОН-а, члан IPMA Србија, члан алумни асоцијације Београдске отворене школе – BOŠ.




III ОБЈАВЉЕНИ РАДОВИ

Проф. др Тијана Обрадовић је самостално и у сарадњи са другим ауторима објавио већи број научних и стручних радова, чији је преглед (категоризован према препорукама министарства надлежног за науку) дат у наставку:


1. Завршни радови (М70):

Докторска дисертација
Обрадовић, Т. (2014). Концепт управљања пословањем заснован на индикаторима финансијских перформанси [Докторска дисертација]. Факултет организационих наука, Универзитет у Београду. (M71)

Приступни рад
Обрадовић Т., Концепт управљања пословањем заснован на индикаторима финансијских перформанси, приступни рад, Факултет организационих наука, 2013. (M 72)


2. Научне публикације

2.1. Монографије, монографске студије, тематски зборници, лексикографске и картографске публикације међународног значаја (М10):

		Објављено пре избора у звање ванредног професора:
2.1.1.  Latinović, M., & Obradović, T. (2013). The Performance of Socially Responsible Investments. In J. Klich (Ed.), Modern Challenges for International Business in Europe (pp. 29–40). Cracow University of Economics. (M14)



2.2.  Радови објављени у научним часописима међународног значаја (M20)

2.2.1. Kovjanić, M., Vukadinović, P., Knežević, S., Obradović, T., Mitrović, A., Grgur, A., & Milašinović, M. (2023). A FAHP and VIKOR method for evaluation of the financial performance of agriculture companies listed on the Belgrade Stock Exchange. Economics of Agriculture, 70(1), 185–199. https://doi.org/10.59267/ekoPolj2301185K (M23)
2.2.2. Vlastelica, T., Kostić-Stanković, M., Rajić, T., Krstić, J., & Obradović, T. (2023). Determinants of young adult consumers' environmentally and socially responsible apparel consumption. Sustainability, 15(2). https://doi.org/10.3390/su15021057 (M22)
2.2.3. Špiler, M., Matejić, T., Knežević, S., Milašinović, M., Mitrović, A., Bogojević Arsić, V., Obradović, T., Simonović, D., Despotović, V., Milojević, S., Adamović, M., Resimić, M., & Milošević, P. (2022). Assessment of the bankruptcy risk in the hotel industry as a condition of the COVID-19 crisis using time-delay neural networks. Sustainability, 15(1), 272. https://doi.org/10.3390/su15010272 (M22)
2.2.4. Matejić, T., Knežević, S., Bogojević Arsić, V., Obradović, T., Milojević, S., Adamović, M., Mitrović, A., Milašinović, M., Simonović, D., Milošević, G., & Špiler, M. (2022). Assessing the impact of the COVID-19 crisis on hotel industry bankruptcy risk through novel forecasting models. Sustainability, 14, 4680. https://doi.org/10.3390/su14084680 (M22)
2.2.5. Mirčetić, V., Ivanović, T., Knežević, S., Bogojević Arsić, V., Obradović, T., Karabašević, D., Vukotić, S., Brzaković, T., Adamović, M., Milojević, S., Milašinović, M., Mitrović, A., & Špiler, M. (2022). The innovative human resource management framework: Impact of green competencies on organisational performance. Sustainability, 14, 2713. https://doi.org/10.3390/su14052713 (M22)
		
		Објављено пре избора у звање ванредног професора:
2.2.6. Toljaga-Nikolić, D., Todorović, M., Dobrota, M., Obradović, T., & Obradović, V. (2020). Project management and sustainability: Playing trick or treat with the planet. Sustainability, 12(20), 8619. https://doi.org/10.3390/su12208619 (M22)
2.2.7. Cvijović, J., Obradović, T., & Knežević, S. (2020). A literature survey on relationship between renewable energy consumption and economic growth. Ekonomika poljoprivrede, 67(3), 991–1010. https://doi.org/10.5937/ekoPolj2003991C (M24)
2.2.8. Pavlović, D., Obradović, T., & Bjelica, D. (2018). Does competitiveness have anything to do with people? Management – Journal of Sustainable Business and Management Solutions in Emerging Economies, 23(3), pp. 33–46. University of Belgrade, Faculty of Organizational Sciences. ISSN 1820-0222, 005. https://doi.org/10.7595/management.fon.2018.0018 (M24)
2.2.9. Obradović, V., Todorović, M., Mihić, M., Obradović, T., & Toljaga-Nikolić, D. (2017). Application of FEAHP method in noise protection projects selection: The case of Serbian public roads. Environmental Engineering and Management Journal, 16(12), pp. 1173–1185. ISSN 1843-3707. https://doi.org/10.30638/eemj.2017.286 (M23)
2.2.10. Latinović, M., & Obradović, T. (2013). The performance of socially responsible investments. Entrepreneurial Business and Economics Review, 1(2), 29–40. https://doi.org/10.15678/EBER.2013.010203 (M23)


2.3.  Радови објављени у зборницима међународних научних скупова (M30):

2.3.1. Obradović, T., Knežević, S., & Jovanović-Milenković, M. (2026). Happiness, behavior, and performance: Rethinking managerial accounting metrics. Proceedings of the 30th International Congress on Project Management „Beyond Success: Happiness and Wellbeing in the Project Environment“. (M33)
2.3.2. Obradović, T., Knežević, S., & Bogojević Arsić, V. (2023). Interdisciplinary approach to finance: Synergy between traditional, behavioral and neurofinance. XXVII Internacionalni kongres iz upravljanja projektima „Interdisciplinarnost kao ključna karika projektne profesije“. Zbornik radova. IPMA Srbija. ISBN 978-86-86385-25-3. Str. 146–150. Beograd. (M33)
		Објављено пре избора у звање ванредног професора:
2.3.3. Plavšić, M., & Obradović, T. (2020). Neurofinansije kao komponenta savremenog investicionog odlučivanja. XXIV International Congress on Project Management „Hybrid Project Management: The Imperative of the Future“. Online. (M33)
2.3.4. Dmitrović, V., Čičak, J., & Obradović, T. (2020). Accounting in digital environment. SymOrg 2020, XVII International Symposium „Business and Artificial Intelligence“. Symposium Proceedings. September 7–9, 2020. pp. 708–714. University of Belgrade, Faculty of Organizational Sciences. ISBN 978-86-7680-385-9. (M33)
2.3.5. Obradović, T., Dmitrović, V., & Kuzmanović, M. (2019). Financial performance indicators: The impact of company’s lifetime and industry type. Proceedings of the 5th IPMA SENET Project Management Conference (SENET 2019), vol. 108. pp. 83–87. Atlantis Press. ISSN 2352-5428. https://doi.org/10.2991/senet-19.2019.14 (M33)
2.3.6. Дмитровић, В., Маравић, Љ., & Обрадовић, Т. (2019). Нефинансијско извештавање у ери Четврте индустријске револуције. XXIII Међународни конгрес из управљања пројектима – Пројектни менаџмент и индустрија 4.0. стр. 102–106. Београд. (M33)
2.3.7. Maravić, Lj., Dmitrović, V., & Obradović, T. (2019). Why nonfinancial reporting matters? Proceedings of the 5th IPMA SENET Project Management Conference (SENET 2019), vol. 108. pp. 171–174. Atlantis Press. ISSN 2352-5428. https://doi.org/10.2991/senet-19.2019.27 (M33)
2.3.8. Obradović, T., & Latinović, M. (2018). He who dares wins: Neurofinance approach to financial decision-making. In Žarkić-Joksimović, N., & Marinković, S. (Ed.), XVI International Symposium Symorg 2018 – Doing Business in the Digital Age: Challenges, Approaches and Solutions. University of Belgrade, Faculty of Organizational Sciences. pp. 485–489. Zlatibor, 7–10.6.2018. ISBN 978-86-7680-361-3. (M33)
2.3.9. Obradović, T., & Dmitrović, V. (2018). Neurofinansije: neizostavni faktor u investicionom odlučivanju. XXII International Congress on Project Management: Business Agility and Agile Project Management. pp. 246–250. ISBN 978-86-86385-15-4. Udruženje za upravljanje projektima Srbije. Beograd, 28–30. septembar 2018. (M33) 

3.3. Жаркић-Јоксимовић, Н., Барјактаровић-Ракочевић, С., & Обрадовић, Т. (2016). Управљачко рачуноводство: анализа, планирање, одлучивање, контрола. Факултет организационих наука. Београд, Србија. 435 страна. ISBN 978-86-7680-330-9. COBISS.SR-ID 226073612. Уџбеник. 


4. Citiranost

Тијана Обрадовић на свим референтним цитатним базама има високу цитираност што се може видети у наставку:
· Scopus (57201470756)
141 Citations by 139 documents
· 7 Documents
· 5 h-index
· Web of Science (HGC-0290-2022)
· 53 Sum of Times Cited
· 5 H-Index
· 5 Publications in Web of Science
· 52 Citing Articles
· Google Scholar (https://scholar.google.com/citations?user=SM6YpEQAAAAJ&hl=sr)
· Наводи: 444	
· h-индекс: 10
· i10-индекс: 10	

Тијана Обрадовић има 39 хетероцитата из базе података Web of Science за период 2022–2026 и H-indeks износи 5, како у WoS-у тако и у Scopusu а на основу Потврде о броју цитата Универзитетске библиотеке ‘Светозар Марковић’ од 29. јуна 2026. године.

IV ПРИКАЗ И ОЦЕНА НАУЧНОГ РАДА КАНДИДАТА

1. Приказ завршног рада – докторске дисертације

Докторска дисертација кандидата Тијане Обрадовић, под насловом „Концепт управљања пословањем заснован на индикаторима финансијских перформанси” написана је на 306 страна, има 27 табела, 68 слика и 203 литературних навода и структуирана је у 8 поглавља. 

Предмет истраживања дисертације је била анализа могуће повезаности финансијских перформанси и успешности пословања профитних организација. Како су финансије једна од најважнијих функција сваке организације, индикатори финансијских перформанси би требало да буду основа за доношење свих финансијских и других одлука. Фокус истраживања био је усмерен ка утврђивању повезаности успешног пословања и индикатора финансијских перформанси. 

У дисертацији је дат детаљан преглед и темељна упоредна анализа различитих приступа и модела за менаџмент перформанси, са посебним освртом на њихову специфичну примењивост у одређеном контексту. Спроведена је и приказана детаљна анализа повезаности и интегрисаности менаџмента перформанси и других управљачких приступа. Након свеобухватног прегледа и анализе постојећих знања из области управљања перформансама, финансијске анализе и других гравитирајућих сегмената финансијског менаџмента, добијен је детаљан и, може се рећи, свеобухватан скуп од деведесет осам индикатора финансијских перформанси који представља дубински и свеобухватни преглед, систематизацију, класификацију, анализу и критички осврт на финансијске индикаторе перформанси.

Веома значајан део овог рада односи се на сагледавање области управљања перформансама као кровног концепта који обухвата методологије, метрике, процесе, софтверске алате и системе који управљају процесима и резултатима организације као целине. Управљање перформансама препознато је као општи, свеобухватни управљачки приступ вишег реда који интегрише све пословне и финансијске информације у јединствени оквир подршке одлучивању и планирању. 

Истраживање које је спроведено у циљу потврђивања хипотеза ове дисертације обухватило је узорак од 113 компанија високих перформанси по Форбсу из 23 различите привредне делатности. За сваку компанију је израчунато 98 индикатора финансијских перформанси, за последњих 5 година, тј. за период  од 2008. до 2012. године. Детаљна анализа која је спроведена и чији су резултати детаљно дати у поглављу 7 ове дисертације, дала је следеће закључке:
-	Индикатори одређених финансијских перформанси код успешних компанија показују јасна нагомилавања у одређеним интервалима;
-	Постоје одређени финансијски индикатори који су у корелацији са годинама старости компаније;
-	Код велике већине финансијских индикатора (чак 79%), њихова вредност значајно варира у зависности од привредне делатности којој компаније припадају;
-	Упоредном анализом компанија са врха и дна Форбсове листе глобалних компанија високих перформанси, тј. анализом више и мање успешних компанија, установљена је статистички значајна разлика вредности одређених показатеља финансијских перформанси.

На основу наведених закључака и свега онога што је наведено у теоријском и емпиријском делу овог рада, може се рећи да ова дисертација пружа:
· Дубински и свеобухватни преглед, систематизацију, класификацију, анализу и критички осврт на финансијске индикаторе перформанси.
· Нов концепт управљања заснован на финансијским перформансама, а узимајући у обзир претходне покушаје и општеприхваћене норме успешности организација.
· Скуп реперних вредности индикатора финансијских перформанси које обезбеђују успешно пословање узимајући у обзир и делатност у којој се организација налази.
· Законитости у трендовима кретања индикатора финансијских перформанси код успешних компанија.

На основу резултата анализе индикатора финансијских перформанси осликане у тачкама нагомилавања, законитостима везаним за успешност пословања, старост или делатност компаније, створен је предуслов за дефинисање конкретног решења које се може применити у организацијама профитног сектора. На тај начин дефинисан је општи концепт чијом применом се омогућава суштинско унапређење финансијског менаџмента у пракси путем усмеравања пословања компанија у смеру дефинисаних вредности индикатора финансијских перформанси које је ова дисертација идентификовала као карактеристичне за успешне компаније одређеног профила.

Резултати наведене анализе постављају основу за системску анализу успешности управљања. У условима недовољно развијене научне подршке ефикасној интеграцији анализе успешности предузећа и управљања заснованог на индикаторима финансијских перформанси, значајна је теоријска подршка овим активностима која је постављена у циљу њиховог ефективнијег развоја и примене у финансијском менаџменту профитно оријентисаних организација.

Анализираним резултатима истраживања су испуњени постављени циљеви истраживања и потврђене хипотезе постављене на почетку дисертације. Добијени резултати истраживања несумњиво потврђују везу између вредности одређених индикатора финансијских перформанси и успешности пословања предузећа. Поред оствареног научног доприноса, постигнути су и значајни резултати за практичну примену решења. Наиме, узимањем резултата анализе, организација може да установи циљане вредности својих финансијских перформанси чијим се постизањем, на основу резултата ове дисертације, осигурава успешно пословање. 

Како је количина података обухваћена истраживањем спроведеним у овом раду веома велика, а број индикатора такође значајан, број одређених законитости практично тежи бесконачности. Даљи кораци истраживања треба да иду управо у правцу продубљивања истраживања у одређеној делатности, географској регији, старости компаније и сл. На крају, имајући у виду све претходно наведено, може се закључити да ова дисертација може служити као допуна досадашњих достигнућа теорије и праксе финансијског менаџмента, конкретно у делу који се односи на финансијску анализу и индикаторе финансијских перформанси.

2. Приказ одабраних публикација након избора у звање ванредног професора

Уџбеник Евалуација финансијских перформанси у коме је др Тијана Обрадовић коаутор издање је Факултета организационих наука Универзитета у Београду. (М42). Милосављевић, М., Обрадовић, Т., Дмитровић, В., Ракић, Н., Барјактаровић Ракочевић, С (2022). Евалуација финансијских перформанси. Београд: Факултет организационих наука [ISBN: 978-86-7680-408-5]. 

Уџбеник даје осврт на традиционалну и савремену метрику мерења финансијских перформанси. Књига је подељена у пет методолошких целина: (1) Увод у мерење финансијских перформанси, (2) Рачуноводствена анализа, (3) Финансијска анализа, (4) Пословна анализа и (5) Посебне области мерења финансијских перформанси. Уџбеник се користи на предметима Финансијска анализа продаје на основним студијама и Евалуација финансијских перформанси на мастер академским студијама на Факултету организационих наука, Универзитета у Београду.

Kovjanić, M., Vukadinović, P., Knežević, S., Obradović, T., Mitrović, A., Grgur, A., & Milašinović, M. (2023). A FAHP and VIKOR method for evaluation of the financial performance of agriculture companies listed on the Belgrade Stock Exchange. Economics of Agriculture, 70(1), 185–199. https://doi.org/10.59267/ekoPolj2301185K (M23)

У раду се разматра оцена и рангирање финансијских перформанси предузећа из сектора А – пољопривреда, шумарство и рибарство, чијим се акцијама тргује на Београдској берзи, применом FAHP и VIKOR метода. Циљ истраживања је оцена финансијских перформанси предузећа из наведеног сектора применом FAHP оквира. Истраживање је спроведено на узорку од 18 акционарских друштава регистрованих под шифром делатности 0111 – гајење жита (осим пиринча), легуминоза и уљарица, која су имала јавно доступне финансијске извештаје, при чему су коришћени подаци из појединачних финансијских извештаја за период од 2015. до 2020. године. Применом FAHP метода утврђени су тежински коефицијенти посматраних финансијских рацио показатеља, након чега је VIKOR метод примењен за рангирање предузећа према оствареним резултатима. Вредновање је засновано на четири групе показатеља – ликвидности, профитабилности, солвентности и активности – а истраживање је спроведено из перспективе поверилаца. Према резултатима спроведене анализе и подацима из финансијских извештаја, у посматраном периоду као најбоља су издвојена предузећа Стари Тамиш а.д. Панчево, ПП Милетић а.д. Сомбор и Лучић Пригревица а.д. Нови Сад. Допринос истраживања аутори везују за проширење постојеће литературе кроз приказ и анализу рангирања предузећа из сектора А листираних на Београдској берзи, при чему добијени резултати могу представљати основу за даље анализе предузећа листираних на Берзи, као и целокупног сектора А.

Špiler, M., Matejić, T., Knežević, S., Milašinović, M., Mitrović, A., Bogojević Arsić, V., Obradović, T., Simonović, D., Despotović, V., Milojević, S., Adamović, M., Resimić, M., & Milošević, P. (2022). Assessment of the bankruptcy risk in the hotel industry as a condition of the COVID-19 crisis using time-delay neural networks. Sustainability, 15(1), 272. https://doi.org/10.3390/su15010272 (M22)

У раду је анализирана примена вештачких неуронских мрежа са временским кашњењем (TDNN) за оцену зона ризика од банкротства предузећа хотелске индустрије у Републици Србији, дефинисаних на основу Алтмановог EM Z''-score модела. Истраживање је спроведено на узорку од 100 случајно одабраних хотелских предузећа, коришћењем података за период 2015–2020. године, при чему су развијене мреже коришћене за оцену зона ризика у периоду 2016–2021. године, а анализирани су резултати укупно 9.580 вештачких неуронских мрежа. Испитиван је утицај различитих компоненти модела на тачност предвиђања, укључујући финансијске показатеље и показатеље Алтмановог модела, тржишне и интерне нефинансијске показатеље, дужину периода учења и периода из којег потичу улазни фактори, као и примену хибридних каскадних модела заснованих на K-means кластеризацији. На основу грешака генерализације неуронских мрежа формулисано је 11 показатеља стабилности, чија је валидација, између осталог, извршена поређењем са RSI показатељима, при чему је утврђена њихова висока корелација. Резултати показују значајан пад просечне тачности предвиђања зона ризика у 2020. години на 61,5–68%, у односу на 77,4–83% у 2019. и 74,8–79,3% у 2018. години, што указује на ограничену применљивост испитиваних ANN модела за оцену зона ризика у првој години изненадне кризе каква је била криза изазвана пандемијом COVID-19. Посебан допринос рада, како га сами аутори постављају, представља развој новог концептуалног оквира за анализу ризика од банкротства на нивоу појединачних предузећа, група предузећа, индустрија и тржишта, при чему се указује и на могућност његове примене у другим областима пословања и са другим моделима класификације ризика од банкротства.

Matejić, T., Knežević, S., Bogojević Arsić, V., Obradović, T., Milojević, S., Adamović, M., Mitrović, A., Milašinović, M., Simonović, D., Milošević, G., & Špiler, M. (2022). Assessing the impact of the COVID-19 crisis on hotel industry bankruptcy risk through novel forecasting models. Sustainability, 14, 4680. https://doi.org/10.3390/su14084680 (M22)

Рад анализира утицај кризе изазване пандемијом COVID-19 на изложеност хотелских предузећа у Републици Србији ризику од банкротства, са временским хоризонтом процене до 2026. године. Истраживање је спроведено на узорку од 100 случајно одабраних хотелских предузећа, на основу финансијских извештаја за период 2015–2020. године, а истраживачка питања односе се на одступање ризика у 2019. и 2020. години од ранијих трендова, промене у преласцима предузећа између три зоне ризика Алтмановог Z''-score модела и очекивано кретање ризика у наредном периоду. За анализу је развијено пет нових мултиваријантних структурних модела временских серија и уведени су показатељи динамике зона ризика (ZDI), док је за проверу резултата коришћено 270 вештачких неуронских мрежа, као и ARIMA и модели експоненцијалног изглађивања. Резултати показују да се 2020. година значајно разликовала од периода 2015–2019. у погледу одступања показатеља ризика од очекиваног тренда, као и да су негативни преласци између зона ризика били израженији од позитивних. Модели процењују да се највећа материјализација кризе у виду очекиваног броја банкротстава достиже 2022. године, док се значајније побољшање положаја предузећа очекује од 2024. године; при томе се и након тога очекује да ризик остане виши у односу на претпандемијски период. Као доприносе рада аутори експлицитно наводе увођење новог динамичког концептуалног оквира за оцену ризика од банкротства на нивоу појединачних предузећа и читавог тржишта, проширење применљивости Алтмановог модела на вишегодишње прогнозе, увођење метода за анализу прелазака предузећа између зона ризика, нов приступ примени вештачких неуронских мрежа и прве прилагођене моделе за предвиђање банкротства хотелских предузећа у Републици Србији.


Obradović, T., Knežević, S., & Jovanović-Milenković, M. (2026). Happiness, behavior, and performance: Rethinking managerial accounting metrics. Proceedings of the 30th International Congress on Project Management „Beyond Success: Happiness and Wellbeing in the Project Environment“. (M33)

У раду се разматра се потреба за проширењем традиционалних система мерења перформанси у управљачком рачуноводству укључивањем субјективног благостања и бихевиоралних фактора. Полази се од става да финансијски показатељи, као што су профитабилност, трошковна ефикасност и новчани токови, не обухватају све детерминанте организационих перформанси, јер занемарују факторе који претходе резултатима, укључујући понашање запослених, квалитет процеса одлучивања и ниво субјективног благостања. Ослањајући се на налазе World Happiness Report-а и истраживања из области бихевиоралних финансија, у раду се успоставља паралела између детерминанти субјективног благостања на друштвеном нивоу и њихових еквивалената у организационом и пројектном контексту, као што су тимска кохезија, аутономија запослених, поверење, накнаде и расположивост ресурса и задовољство послом. Посебно се разматра утицај когнитивних пристрасности, хеуристика и емоција на процес одлучивања, уз указивање на значај аверзије према губитку, претераног самопоуздања и ефекта уоквиравања, као фактора који могу довести до систематских одступања од рационалног одлучивања. На основу анализе предложен је интегрисани оквир мерења перформанси који повезује три димензије — финансијске перформансе, субјективно благостање и бихевиоралне факторе — са циљем да се, поред самих резултата, боље разумеју и њихови узроци и одрживост. Допринос рада огледа се у концептуалном проширењу перспективе управљачког рачуноводства, при чему се не предлаже напуштање постојећих мера перформанси, већ њихово допуњавање индикаторима субјективног благостања и већим уважавањем бихевиоралних фактора у процесу одлучивања и управљања перформансама.

Obradović, T., Knežević, S., & Bogojević Arsić, V. (2023). Interdisciplinary approach to finance: Synergy between traditional, behavioral and neurofinance. XXVII Internacionalni kongres iz upravljanja projektima „Interdisciplinarnost kao ključna karika projektne profesije“. Zbornik radova. IPMA Srbija. ISBN 978-86-86385-25-3. Str. 146–150. Beograd. (M33)

Овај рад анализира развој финансијске теорије од традиционалних модела одлучивања, преко бихевиоралних финансија, до неурофинансија, са циљем да се покаже значај интердисциплинарног приступа за потпуније разумевање процеса финансијског одлучивања. Полази се од разлике између традиционалних финансија, које претпостављају рационално понашање инвеститора, бихевиоралних финансија, које уз помоћ психологије и социологије објашњавају како се инвеститори стварно понашају, и неурофинансија, које се ослањају на неуронауку и настоје да објасне зашто такво понашање настаје. У раду се указује на ограничења традиционалних претпоставки о рационалности и разматрају налази бихејвиоралних финансија о улози емоција, когнитивних пристрасности, односа према ризику и избегавања губитака у доношењу финансијских одлука. Посебна пажња посвећена је неурофинансијама, које анализом неуролошких механизама и реакција организма настоје да објасне процесе који стоје у основи финансијског понашања, при чему се у раду приказују и различите методе које се користе у овим истраживањима, укључујући fMRI, EEG и друге неурофизиолошке технике. Закључује се да традиционалне, бихејвиоралне и неурофинансије нису међусобно супротстављене, већ да посматрају финансијско одлучивање из различитих перспектива и да њихова синергија може допринети бољем разумевању и предвиђању понашања инвеститора и даљем развоју финансијских тржишта.

3. Приказ одабраних публикација пре избора у звање ванредног професора:

Cvijović, J., Obradović, T., & Knežević, S. (2020). A literature survey on relationship between renewable energy consumption and economic growth. Ekonomika poljoprivrede, 67(3), 991–1010. https://doi.org/10.5937/ekoPolj2003991C (M24)

Рад даје свеобухватан преглед литературе о емпиријској вези између обновљиве енергије и економског раста. Истраживањем је обухваћено педесет радова објављених у престижним часописима који покривају ову тематику. Преглед литературе укључује различите периоде, земље, коришћене методологије и различите резултате истраживања. Такође даје се преглед препорука доносиоцима одлука у области обновљивих енергија које су дали аутори различитих студија. У раду се наводе четири кључне хипотезе о узрочно-последичној вези између економског раста и обновљивих енергија. Као закључак се наводи увиђање о одсуству јасног консензуса у вези са корелацијом између економског раста и обновљивих енергија. Ово одсуство консензуса потиче од различитих фактора. Ипак, велики број истраживања је показао оправданост инвестирања у обновљиве енергије због позитивног утицаја који ово улагање има на економски раст. 

Toljaga-Nikolić, D., Todorović, M., Dobrota, M., Obradović, T., & Obradović, V. (2020). Project management and sustainability: Playing trick or treat with the planet. Sustainability, 12(20), 8619. https://doi.org/10.3390/su12208619 (M22)

Рад полази од чињенице да укључивање друштвених, еколошких и економских димензија одрживости у различите аспекте живота и пословања пружа гаранцију за нашу будућност. Организације су показале велики интерес за укључивање одрживости у управљачке концепте, како на стратешком, тако и на оперативном нивоу. У циљу истраживања, спроведено је емпиријско истраживање у организацијама јавног и приватног сектора, истражујући ниво интегрисања одређених елемената одрживости у управљачке процесе организације. У јавном сектору је приметан недостатак знања о значењу и димензијама одрживости, па је сходно томе, присутна хитна потреба да менаџери стекну знања и вештине које се односе на одрживо управљање. Увођење димензија одрживости у политике, процесе, процедуре и начин финансирања пројеката, има значајан утицај на друштвене, еколошке и финансијске аспекте управљања пројектима.
	
Obradović, T., Dmitrović, V., & Kuzmanović, M. (2019). Financial performance indicators: The impact of company’s lifetime and industry type. Proceedings of the 5th IPMA SENET Project Management Conference (SENET 2019), vol. 108. pp. 83–87. Atlantis Press. ISSN 2352-5428. https://doi.org/10.2991/senet-19.2019.14 (M33)

Рад се бави увек актуелном темом проналажења рецепта за постизање високих финансијских перформанси. Један од значајних аспеката ове формуле успеха представља утврђивање међузависности између одређених финансијских индикатора перформанси и одређених карактеристика организације, како би се креирала основа и пронашао управљачки алат за обезбеђивање успеха управљањем вредностима одређеног скупа финансијских индикатора. Овај рад се посебно бави утврђивањем потенцијалне везе између вредности одабраних финансијских индикатора и старости организације, као и делатности којој организација припада, са циљем да се дође до реперних вредности скупа финансијских индикатора перформанси који ће, уколико се достигну, водити сигурном успеху, или ће послужити као циљне вредности којима се управљачким акцијама тежи.  Истраживање је показало да само мали број финансијских индикатора перформанси, углавном везани за ликвидност јесу у корелацији са старошћу организације. Када је у питању делатност организације, ситуација је потпуно супротна, јер већина индикатора финансијских перформанси показује јасну корелацију са делатношћу организације.

Obradović, V., Todorović, M., Mihić, M., Obradović, T., & Toljaga-Nikolić, D. (2017). Application of FEAHP method in noise protection projects selection: The case of Serbian public roads. Environmental Engineering and Management Journal, 16(12), pp. 1173–1185. ISSN 1843-3707. https://doi.org/10.30638/eemj.2017.286 (M23)

Рад се бави приказом и тестирањем примене методе одлучивања у процесу избора пројеката за заштиту од буке на путевима. Теоријски приступ за избор оптималног решења за заштиту од буке на путевима је тестиран у пракси и у раду су приказани главни резултати и закључци овог процеса.  Овај рад јасно показује да примена Fuzzy Extended Analytical Hierarchy Process (FEAHP) методе као методе одлучивања приликом избора пројеката за заштиту од буке на путевима даје одличне резултате, узимајући у обзир комплексност која је проузрокована великим бројем фактора, значајним за процес селекције, које је тешко проценити. Приказани концепт нуди велики број практичних и друштвених импликација као које се односе на: оптимално решење за заштиту од буке, оптимално финансијско решење, здравију животну средину, док са друге стране представља нови, иновативни и оригинални приступ заштити животне средине.

Obradović, T., & Latinović, M. (2018). He who dares wins: Neurofinance approach to financial decision-making. In Žarkić-Joksimović, N., & Marinković, S. (Ed.), XVI International Symposium Symorg 2018 – Doing Business in the Digital Age: Challenges, Approaches and Solutions. University of Belgrade, Faculty of Organizational Sciences. pp. 485–489. Zlatibor, 7–10.6.2018. ISBN 978-86-7680-361-3. (M33)

Рад презентује најновија сазнања из области финансија, која у одређеној мери преиспитују постојеће финансијске теорије. Све очигледније постаје да инвеститори нису рационални у својим одлукама и да често одлуке које доносе нису вођене само финансијским прорачунима. Неурофинансије посматрају шта се дешава у мозгу доносиоца одлука, покушавајући да пруже одговор на многа питања која и дање у традиционалним финансијама остају непознаница. Рад најпре пружа увид у традиционални поглед на финансијско одлучивање. Затим наводи улогу емоција у доношењу финансијских одлука и указује на значај интегрисања емоција у традиционалне финансијске теорије. Надаље се даје преглед улоге и значаја неурофинансија у расветљавању начина на који менаџери доносе одлуке, посматрањем можданих активности непосредно пре, током и након доношења финансијских одлука. Неурофинансије, као потпуно нов концепт, ствара нове трендове у финансијском промишљању, оне могу пружити информацију како да понашање доносиоца одлука усмеримо тако да финансијске одлуке које се доносе буду што ближе оптималним, пружајући увид у то како да се превазиђу подсвесне емоционалне реакције. 

Обрадовић, Т., & Обрадовић, В. (2018). Управљачка контрола и анализа трошкова. У С. Бенковић (ур.), Финансијски менаџмент, контрола и менаџерско рачуноводство (стр. 156–174). Факултет организационих наука. Београд. ISBN 978-86-7680-350-7. COBISS.SR 515668890. https://plus.sr.cobiss.net/opac7/bib/515668890#full (M45) 

Поглавље „Управљачка контрола и анализа трошкова“ у монографији се бави начинима на који менаџери могу да употребе систем обрачуна и анализе трошкова као механизам контроле у организацијама. Обухвата разматрање концепата и циљева управљања трошковима у различитим организацијама, као и сагледавање утицаја који трошкови имају на успешност пословања. Такође, обрађује питања у вези са системом контроле заснованом на перформансама у организацијама јавног и приватног сектора, са посебним фокусом на финансијским перформансама. Посебан акценат је на понашању трошкова и сагледавању могућности које нам ове информације пружају у погледу управљања и контроле кретања трошкова. Обрађене су методе обрачуна трошкова, као и на који начин се и који релевантни трошкови користе приликом доношења различитих пословних одлука.

Жаркић-Јоксимовић, Н., Барјактаровић-Ракочевић, С., & Обрадовић, Т. (2016). Управљачко рачуноводство: анализа, планирање, одлучивање, контрола. Факултет организационих наука. Београд, Србија. 435 страна. ISBN 978-86-7680-330-9. COBISS.SR-ID 226073612. Уџбеник. 

Уџбеник „Управљачко рачуноводство: анализа, планирање, одлучивање, контрола“ презентује традиционалне и савремене методе, технике и алате управљачког рачуноводства. Намењен је студентима Факултета организационих наука, али може пружити свеобухватна сазнања из ове области свим студентима различитих пословних студија. У уџбенику су детаљно приказане врсте трошкова са различитих аспеката, традиционални и напредни начини на који се обрачунавају трошкови производа и услуга у различитим организацијама.  Обрађено је финансијско планирање и буџетирање, флексибилно буџетирање. Посебан акценат је стављен на финансијски аспекат доношења различитих пословних одлука, диференцијалну анализу, као и на методе доношења инвестиционих одлука. Покривена је и област финансијске анализе али и стратешког управљачког рачуноводства. Издвојене су одлуке о формирању цена производа и услуга, као и формирању трансферних цена. Нагласак је на пружању финансијских, али и нефинансијских информација које ће бити подршка менаџменту у доношењу како краткорочних, тако и стратешких одлука. 

Обрадовић, Т., & Обрадовић, В. (2013). Интегрално управљање перформансама организације као предуслов конкурентности српске привреде. У Д. Петровић (ур.), Истраживање и анализа повезаности примене специјализованих менаџмент дисциплина и конкурентности српске привреде (стр. 140–158). Факултет организационих наука. Београд. ISBN 978-86-7680-269-2. (M45)

Рад полазну идеју налази у чињеници да српска привреда на листи конкурентности заузима из године у годину веома лоше место. Бројне су иницијативе које имају тенденцију да унапреде одређене сегменте управљања и пословања домаћих организација, али се поред одређених инфраструктурних и институционалних унапређења мора усвојити и нова менаџмент парадигма која ће омогућити организацијама да ефикасније остварују своје пословне циљеве. Модел који се предлаже и пропагира у овом раду, интегрално управљање перформансама, има за задатак да обједини све битне сегменте, целине, функције, процесе и ресурсе организације и усклађене их усмери на прави пут ка ефективнијем пословању. У раду је детаљно приказана поставка наведеног концепта и његово место и улога у савременом управљању. Главна порука овог рада јесте да се значајно унапређење може постићи само синхронизацијом и хармонизацијом ових парцијалних иницијатива. То се системски може постићи применом концепта интегралног управљања перформансама организације који може омогућити организацијама да, без обзира на то којој грани припадају, које су величине, како су организоване итд., обезбеде усклађено пословање свих својих целина и створе предуслов за плански развој што ће допринети њиховој ефикасности и ефективности али и унапређењу српске привреде у целини.

Obradović, T., Latinović, M., & Dmitrović, V. (2012). Performance based success – Myth or reality. XIII International Symposium SymOrg 2012. jun 2012. Zlatibor, Srbija. (M33) 

Рад се заснива на поставци да се успех компаније најчешће мери различитим индикаторима перформанси. Међутим, и поред тога, не постоји унифициран приступ на основу кога се недвосмислено може тврдити да ли је нека компанија успешна или не. Овај рад приказује различите, најпознатије и најпризнатије приступе за дефинисање успешности пословања на основу перформанси. Детаљном анализом секундарних извора, рад пружа значајан увид у различите методологије и приступе на основу којих се одређују најуспешније компаније на свету. Рад пружа веома интересантне налазе. Показано је да не постоји унифициран систем мерења успеха, а да сваки од коришћених поред бројних користи има и значајне недостатке. Рад омогућава читаоцу критички осврт на најчешће коришћење методе рангирања компанија, што може бити веома значајна информација приликом даљих истраживања базираних на успешности компаније. 

Obradović, T., Dmitrović, V., & Latinović, M. (2011). Application of contemporary cost management concept in Serbian local government. 14th Toulon-Verona Conference. September 2011. University of Alicante. Spain. (M33)

Рад „Application of Contemporary Cost Management Concept in Serbian Local Government“ се бави питањем примене нових система обрачуна трошкова који ће помоћи локалним самоуправама у Србији у суочавању са глобализацијом и новим пословним окружењем, процесом приватизације и хармонизације са Европском Унијом. Промене које се дешавају присиљавају потрагу за новим алатима менаџмента. Традиционални системи обрачуна трошкова са својом ограниченом применом више нису у могућности да обезбеде адекватан одговор на изазове са којима се локалне самоуправе суочавају. У раду се приказује како реорганизација обрачунског система може унапредити дефинисање и примену стратешких планова и стратешких циљева.  У раду се посебан осврт пружа на систем обрачуна трошкова на основу активности (Activity Based Costing), с обзиром да је овај приступ представљао искорак ка другим новим приступима у филозофији управљања трошковима.




V ПРЕГЛЕД НАУЧНИХ ПУБЛИКАЦИЈА КАНДИДАТА


На основу радова кандидата који су претходно наведени у овом извештају, у следећој табели дат је резиме научних објављених научних публикација.

	Име и презиме:
др Тијана Обрадовић, ванредни професор
	Звање у које се бира:
Редовни професор
	Ужа научна, односно научна област за коју се бира: 
Финансијски менаџмент, рачуноводство и ревизија

	Научне публикације
	Број публикација у којима је једини или први аутор
	Број публикација у којима је аутор, а није једини или први

	
	пре последњег
избора/реизбора
	после последњег
избора/реизбора
пре последњег
	пре последњег
избора/реизбора
	после последњег
избора/реизбора
пре последњег

	Поглавље у монографији 
међународног значаја (М14)
	
	
	1
	

	Рад у водећем научном часопису међународног значаја објављен у целини (М22) 
	
	
	1
	4

	Рад у научном часопису међународног значаја објављен у целини (М23)
	
	
	2
	1

	Рад у националном часопису међународног значаја (М24)
	
	
	2
	

	Рад у зборнику радова са међународног научног скупа објављен у целини (М33)
	10
	3
	20
	

	Поглавље у монографији националног значаја (M45)
	4
	
	
	1

	Рад у научном часопису националног значаја (М50)
	1
	
	4
	3

	Рад у зборнику радова са националног научног скупа објављен у целини (М63)
	13
	
	17
	1

	Стручне публикације
	Број публикација у којима је једини или први аутор
	Број публикација у којима је аутор, а није једини или први

	
	пре последњег
избора/реизбора
	после последњег
избора/реизбора
пре последњег
	пре последњег
избора/реизбора
	после последњег
избора/реизбора
пре последњег

	Уџбеник, практикум, збирка задатака, или поглавље у публикацији те врсте са више аутора 
	
	
	1
	2






VI ОЦЕНА ИСПУЊЕНОСТИ УСЛОВА ЗА ИЗБОР 

На основу увида у конкурсни материјал Комисија је закључила да др Тијана Обрадовић, доцент Факултета организационих наука Универзитета у Београду, испуњава у потпуности услове конкурса.

Обавезни услови

1. Искуство у педагошком раду са студентима.
Кандидат др Тијана Обрадовић има 22 године искуства у педагошком раду. Током каријере изводила је вежбе и предавања је на више предмета свих нивоа студија. Каријеру је започела као асистент-приправник, а затим је напредовала кроз звања као асистент, доцент и ванредни професор на Факултету организационих наука, Универзитета у Београду.

2. Позитивна оцена педагошког рада добијена у студентским анкетама током
целокупног протеклог изборног периода.
Кандидат је у целокупном протеклом изборном периоду, као ванредни професор, остварила позитивне оцене педагошког рада. На основним студијама, просечна оцена за 2019/2020. годину је 4,5, за школску 2022/2023. годину укупна просечна оцена износила је 4,85, а за школску 2023/2024. годину 4,82.

3. Објављен један рад из категорије М21, М22 или М23 од првог избора у звање
ванредног професора из научне области за коју се бира.
У периоду од претходног избора у звање, кандидат Тијана Обрадовић објавила је 5 радова у категорији M20 и то 4 из категорије М22 и 1 из категорије М23.

4. Објављен један рад из категорије М24 од првог избора у звање ванредног
професора из научне области за коју се бира. Додатно испуњен услов из
категорије М21, М22 или М23 може, један за један, да замени услов из
категорије М24 или М51.
У периоду од претходног избора у звање, кандидат Тијана Обрадовић објавила је 4 рада из категорије М22 и 1 из категорије М23.

5. Објављених пет радова из категорије М51 у периоду од избора у претходно
звање из научне области за коју се бира. Додатно испуњен услов из
категорије М24 може, један за један, да замени услов из категорије М51.
У периоду од претходног избора у звање, кандидат Тијана Обрадовић објавила је 2 рада из категорије М51, 4 рада из категорије М22 и 1 из категорије М23.

6. Цитираност од 10 xeтepo цитата.
На основу Потврде о броју цитата Универзитетске библиотеке „Светозар Марковић“ од 29. јуна 2026. године, Тијана Обрадовић има 39 хетероцитата из базе података Web of Science за период 2022–2026. године и према истом извештају H-indeks износи 5, како у WoS-у тако и у Scopus-у.

7. Два рада са међународног научног скупа објављена у целини категорије М31
или М33.
Тијана Обрадовић има објављена 2 рада из категорије М33 после избора у претходно звање и 30 радова категорије М33 пре избора у претходно звање.

8. Два рада са научног скупа националног значаја објављена у целини
категорије М61 или М63.
Тијана Обрадовић има објављенa 2 радa из категорије М63 после избора у претходно звање и 30 радова категорије М63 пре избора у претходно звање.

9. Одобрен и објављен универзитетски уџбеник за предмет из студијског
програма факултета, односно универзитета или научна монографија (са ISBN
бројем) из научне области за коју се бира, у периоду од избора у претходно
звање.
Кандидат др Тијана Обрадовић има 2 уџбеника из области од избора у претходно звање. Такође, Тијана Обрадовић је објавила 5 поглавља у монографијама националног значаја

10. Резултати у развоју научнонаставног подмлатка.
Кандидат др Тијана Обрадовић је активно радила на развоју научног подмлатка – од претходног избора била је ментор или члан комисије већег броја радова на основним, те мастер академским студијама, члан комисија за израду докторских дисертација,  члан комисија за оцену и одбрану докторских дисертација, члан комисије за одбрану приступног рада на докторским студијама, члан комисије за избор сарадника и асистента. 

11. Менторство или чланство у две комисије за израду докторске дисертације.
Др Тијана Обрадовић је била члан следећих комисија за оцену и одбрану докторских дисертација:
· Монтенегро, А. (2024) Модел управљања резилијентношћу пројеката (докторска дисертација). Универзитет у Београду, Факултет организационих наука (ментор: проф. др Владимир Обрадовић). Дисертација одбрањена 9.5.2024. године.
· Стојановић, М. (2024) 5G сервиси мобилних оператора у ИТ екосистемима паметних стамбених заједница (докторска дисертација). Универзитет у Београду, Факултет организационих наука (ментор: проф. др Зорица Богдановић). Дисертација одбрањена 9.7.2024. године.

12. Учешће у комисији за одбрану три завршна рада на академским
специјалистичким, односно мастер студијама.
Кандидат др Тијана Обрадовић учествовала у седамдесет пет комисија за одбрану завршних радова, од чега је петнаест пута била ментор (једном на основним академским студијама и четрнаест пута на мастер академским студијама).

Изборни услови

1. Стручно професионални допринос

Кандидат др Тијана Обрадовић је чланица уређивачког одбора часописа „Ревизор“, часопис за управљање организацијама, финансије и ревизију, почев од 2024. године. 

Била је члан програмског и организационих одбора интернационалног конгреса 30th International Congress on Project Management „Beyond success: happiness and wellbeing in the project environment, 2026. године.

Тијана Обрадовић је била ментор или члан комисије на већем броју завршних радова на основним и мастер академским студијама.

На докторским академским студијама била је члан комисије за одбрану докторске дисертације код 2 кандидата, као и члан 2 комисије за одбрану приступног рада на докторским академским студијама.
Учествовала је на 2 међународна и једном пројекту основних истраживања, као и на више стручних пројеката.


2. Допринос академској и широј заједници

Тијана Обрадовић је била члан Комисије студијских програма Менаџмент, Менаџмент и организација, Менаџмент у јавном сектору и Управљање пословањем, Факултета организационих наука, Универзитета у Београду. Такође је била заменик члана Већа студијских програма мастер академских студија и заменик члана Комисије студијских програма Менаџмент, Менаџмент и организација, Менаџмент у јавном сектору и Управљање пословањем, Факултета организационих наука, Универзитета у Београду. У периоду од 2022. до 2026. године је заменик представника у Већу студијских програма основних академских студија.

Тијана Обрадовић је учествовала као предавач у различитим програмима стручног усавршавања и едукације. Од 2005. године била је ангажована као предавач на бројним семинарима, курсевима и тренинзима, укључујући програм PRISMA и UNDP програм „Municipal Development in South West Serbia Program (PRO II)“. У марту 2026. године одржала је гостујуће предавање „Numbers that Actually Matter“ у оквиру програма „Be an Investment Architect for 5 Days“, у организацији ESTIEM-а.

Тијана Обрадовић је током студија била добитник више признања и стипендија, међу којима су стипендија Владе Краљевине Норвешке, стипендија Фонда Краљевског Дома Карађорђевића за 100 најталентованијих студената, као и признање за најбољег студента четврте године Факултета организационих наука.


3. Сарадња са другим високошколским, научноистраживачким установама, односно установама културе или уметности у земљи и иностранству

Тијана Обрадовић је учествовала на два међународна пројекта у сарадњи са другим високошколским и научноистраживачким установама.

Била је члан комисије за избор једног наставника у звање асистента Универзитету у Крагујевцу – Факултету за хотелијерство и туризам у Врњачкој бањи.

Чланица је American Finance Association IMTA CEEMAN алумни асоцијације, Алумни асоцијације ФОН-а, алумни асоцијације Београдске отворене школе чланица IPMA Србија.






VII ЗАКЉУЧНО МИШЉЕЊЕ И ПРЕДЛОГ КОМИСИЈЕ

На основу достављене документације, комисија је констатовала да се на конкурс пријавио један кандидат и то др Тијана Обрадовић, ванредни професор Факултета организационих наука.

На основу анализе приложене биографије, списка објављених радова, документације о научним, стручним и педагошким компетенцијама и квалитетима кандидата, као и разматрања остварених резултата у ужој научној области Финансијски менаџмент, рачуноводство и ревизија; Комисија је закључила да кандидат др Тијана Обрадовић испуњава све услове за избор у звање редовног професора за ужу научну област Финансијски менаџмент, рачуноводство и ревизија прописане Законом о високом образовању, Правилником о начину и поступку стицања звања и заснивања радног односа наставника Универзитета у Београду, Критеријумима за стицање звања наставника на Универзитету у Београду и Статутом Факултета организационих наука.

Анализирајући научне, стручне, педагошке и друге резултате кандидата у области за коју се бира, Комисија је констатовала да је кандидат Тијана Обрадовић остварила значајне резултате у свом досадашњем раду. Комисија констатује да кандидат испуњава све услове прописане актима Универзитета и Факултета за избор у звање редовног професора за ужу научну област Финансијски менаџмент, рачуноводство и ревизија. Кандидат поседује наставно искуство на предметима из уже научне области Финансијски менаџмент, рачуноводство и ревизија извођењем предавања на основним, мастер и докторским студијама уз издат уџбеник и друга учила која прате предмете из наведене уже научне области. Посебно се истиче висока оцена педагошког рада. Кандидат је активно радио на развоју научног подмлатка – био је ментор или члан комисије од избора већег броја радова на основним, те мастер академским студијама, комисија за израду докторских дисертација,  члан комисија за оцену и одбрану докторских дисертација, члан комисије за одбрану приступног рада на докторским студијама.

Кандидат др Тијана Обрадовић је наставник Универзитета у Београду са 22 године искуства у извођењу наставе на више обавезних и изборних предмета свих нивоа студија, од којих су сви у научној области за коју се кандидат бира. У анкетама за вредновање педагошког рада од стране студената редовно је била оцењена високим оценама.  

Према Потврди о броју цитата Универзитетске библиотеке „Светозар Марковић“ од 29. јуна 2026. године, Тијана Обрадовић има 39 хетероцитата из базе података Web of Science за период 2022–2026. године, што је више од неопходних 10 хетероцитата. Такође премам истом извору, Тијана Обрадовић има H-indeks 5, како у WoS-у тако и у Scopusu.

Објавила је велики број радова у часописима и на конференцијама, као и поглавља у монографијама. Аутор је на 3 универзитетска уџбеника. Активно је радила члан и као рецензент за међународне и домаће часописе и конференције. Научни рад кандидата у потпуности одговара области за коју је расписан Конкурс. Својим професионалним резултатима, Тијана Обрадовић допринела је широј академској заједници и развоју области којом се бави.
	
На основу свега наведеног у овом извештају, анализе претходно стеченог образовања, академског искуства, структуре и броја научних и стручних радова, оцене педагошког рада и укупне оцене испуњености услова за избор у звање редовног професора за ужу научну област Финансијски менаџмент, рачуноводство и ревизија, Комисија за припрему и писање реферата са задовољством предлаже да се др Тијана Обрадовић изабере за наставника у звању редовног професора са пуним радним временом, на неодређено време, за ужу научну област Финансијски менаџмент, рачуноводство и ревизија.

У Београду, 9. септембра 2026. године.

